UNIUNEA NAŢIONALĂ A BAROURILOR DIN ROMÂNIA

***CONSILIUL UNIUNII***

**HOTĂRÂREA NR. 118**

***13-14 decembrie 2024***

*În conformitate cu dispozițiile art. 65 lit. i) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare, precum și a prevederilor art. 37 din Statutul profesiei de avocat,* *adoptat prin Hotărârea Consiliului Uniunii Naționale a Barourilor din România (în continuare, „UNBR”) nr. 64/2011, cu modificările și completările ulterioare,*

*Având în vedere Hotărârea Consiliului UNBR nr. 75/13 iunie 2024, prin care a fost republicat, în formă consolidată, Regulamentul - cadru privind organizarea examenului de primire în profesia de avocat şi admitere în cadrul Institutului Național pentru Pregătirea şi Perfecționarea Avocaților (în vederea dobândirii titlului profesional de avocat stagiar) şi de primire în profesia de avocat a persoanelor care au absolvit examenul de definitivat în alte profesii juridice (în continuare, Regulamentul), cu modificările și completările ulterioare,*

*Ținând cont de Hotărârea Consiliului UNBR nr. 76/13 iunie 2024 privind organizarea examenului de primire în profesie-sesiunea septembrie 2024, prin care s-a mandatat Comisia Permanentă să îndeplinească atribuțiile Consiliului UNBR în ce privește celelalte aspecte legate de organizarea și validarea examenului,*

*Pe baza Raportului întocmit și susținut de Președintele Comisiei Naționale de Examen,*

*Analizând* *Decizia Comisiei Permanente nr. 215/09 octombrie 2024 privind validarea rezultatelor examenului de primire în profesia de avocat și admitere în cadrul Institutului National pentru Pregătirea și Perfecționarea Avocaților – INPPA (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice - sesiunea septembrie 2024,*

***Consiliul UNBR, în ședința din 13-14 decembrie 2024,***

**HOTĂRĂŞTE**

**Art. 1.** – Se ratifică Decizia Comisiei Permanente nr. 215/09 octombrie 2024 privind validarea rezultatelor examenului de primire în profesia de avocat și admitere în cadrul INPPA (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice - sesiunea septembrie 2024.

**Art. 2** – Prezenta Hotărâre se publică pe website-ul [www.unbr.ro](http://www.unbr.ro) și se comunică către INPPA, barouri și membrii Consiliului UNBR.

**C O N S I L I U L U.N.B.R.**